વડાપ્રધાન નરેન્દ્ર મોદીને નિશાન બનાવવા માટે ‘રાજીવ ગાંધીની હત્યા’ જેવા પ્લાનિંગનો ચોંકાવનારો ખુલાસો થયા બાદ માઓવોદીઓના વધુ બે પત્રો મળી આવ્યા છે. આ પત્રોમાં મહારાષ્ટ્રના મુખ્યમંત્રી દેવેન્દ્ર ફડણવીસ અને તેના પરિવાર વિરુદ્ધ ષડયંત્ર રચવા અને હત્યાની ધમકી આપવાનો ખુલાસો થયો છે. મહારાષ્ટ્ર ગૃહ મંત્રાલયના સૂત્રોએ જણાવ્યા મુજબ આ પત્રોમાં તાજેતરમાં ગઢચિરૌલી એન્કાઉન્ટરનો પણ ઉલ્લેખ કરાયો હતો જેમાં કેટલાક માઓવાદીઓને ઠાર કરાયા હતા.